
Obvestilo Komisije z dne 22. 7. 2026

1. Neposredna uporaba – Papua Nova Gvineja (PNG) / Tajvan

Kot je bilo navedeno v obvestilu z dne 8. 7. 2026, nas je Papua Nova Gvineja (PNG) obvestila, da bo julija začela uporabljati sistem CATCH za izdajo izjav o predelavi (PS).

Poleg Filipinov bo PNG sodelovala tudi s Tajvanom. V ta namen je bil Tajvanu prejšnji teden odobren dostop do sistema CATCH.

Postopek bo potekal na naslednji način:

Tajvan bo potrdila o ulovu (CC) ustvarjal neposredno v sistemu CATCH. PNG bo v sistemu CATCH pripravila PS na podlagi tajvanskega CC. Uvoznik v EU bo moral na podlagi teh PS le še vložiti izjavo uvoznika (IM).

Takšen način dela bo poenostavil postopek, saj bodo ključni dokumenti pripravljeni neposredno v sistemu CATCH, uvoznik pa bo moral izvesti le zaključni korak z vložitvijo IM.


2. Združeno kraljestvo – težave z interoperabilnostjo
Čeprav se večina potrdil o ulovu (CC), ki jih potrdi (validira) Združeno kraljestvo, prek interoperabilnosti uspešno prenese v sistem CATCH, se lahko zgodi, da nekatera CC niso prenesena. V takih primerih mora uvoznik v EU od izvoznika iz Združenega kraljestva prejeti papirno verzijo CC in podatke ročno vnesti v sistem CATCH.
Komisija si skupaj s pristojnimi organi Združenega kraljestva prizadeva odpraviti te tehnične težave in nas bodo o nadaljnjem razvoju dogodkov na to temo sproti obveščali.

3. ZDA – Izjava o predelavi (PS)
Vezano na prilagoditve, ki veljajo za določene države, ki so imele administrativni dogovor za drugačno uporabo obrazca CC v nadaljevanju pojasnjujemo, da to velja samo za CC ne pa tudi za izjavo o predelavi (PS). PS je obvezna od 10.1.2026.
Kot je bilo navedeno v sporočilu z dne 8. julija, je Komisija omogočila prilagoditev za uporabo »stare predloge« za vse države, ki so prej uporabljale dogovorjene obrazce (former agreed record countries), in sicer za CC. Komisija ni predvidela prilagoditve glede izdaje PS v primerih, ko so te v skladu z novo zakonodajo obvezne, na primer ko je ulov in predelava v isti državi. 
Sistem CATCH ne zahteva, da bi bila v PS navedena vrsta predloge, uporabljena za CC (stara ali nova predloga). Sprejemljiva je katerakoli predloga CC, če je v PS pravilno navedena referenčna številka CC. Navedeno pomeni, da se v sistemu CATCH do 30.11.2026 lahko uporabi star obrazec ameriškega CC in iz njega kreira PS, ki se zahteva po novi zakonodaji. 

Obvestilo Komisije z dne 8.  7. 2026

1. Neposredna uporaba – Papua Nova Gvineja (PNG) in Filipini
PNG je obvestila Komisijo, da bo v sodelovanju s Filipini julija začela uporabljati sistem CATCH za kreiranje izjave o predelavi (PS).
Postopek bo sledeč: Filipini bodo potrdilo o ulovu (CC) ustvarjali neposredno v sistemu CATCH, PNG pa bo v sistemu pripravila PS. Uvozniku v EU bo tako treba v sistemu CATCH zgolj vložiti uvozno deklaracijo (IM) na podlagi PNG PS.
PNG je sporočila, da so trenutno v neposredno uporabo sistema CATCH vključeni le naslednji obrati za predelavo:
· Frabelle (PNG) Limited
· International Food Corporation
· Majestic Seafood Corporation
· Nambawan Seafoods PNG Limited
· RD Cold Storage Facility
· RD Tuna Canners Limited
· South Seas Tuna Corporation
O nadaljnjem vključevanju dodatnih predelovalnih obratov nas bodo sproti obveščali. PNG načrtuje, da bo to fazo uvedbe zaključila do konca leta. To pomeni, da naj bi do konca leta 2026 vsi predelovalni obrati s sedežem v PNG uporabljali sistem CATCH, vse njihove PS pa naj bi bile v sistemu CATCH potrjene s strani pristojnih organov PNG.

2. Interoperabilnost – Nova Zelandija
Nova Zelandija od 6. julija 2026 dalje potrjuje PS prek mehanizma interoperabilnosti in se samodejno posredujejo v sistem CATCH. Obvestilo je posodobljeno na spletni strani Komisije. 


3. Prilagoditve (Flexibilities)
Prilagoditev glede treh novih podatkovnih polj v CC je  podaljšana do vključno 30. novembra 2026. To pomeni, da bo do tega datuma predložitev CC pristojnim organom še vedno mogoča tudi v primeru, če manjkajo podatki o ribolovnem orodju, podrobnejšem območju ulova ali podpis poveljnika plovila/imetnika licence.
Prav tako je do vključno 30. novembra 2026 podaljšana prilagoditev za države, ki uporabljajo nekdanje administrativne dogovore. To so: Kanada, Norveška, Združene države Amerike, Nova Zelandija, Islandija, Ferski otoki in Južna Afrika. Navedeno pomeni, da lahko te države do tega datuma še naprej potrjujejo in izdajajo CC, v skladu s svojo prejšnjo dogovorjeno predlogo. Za nekatere izmed teh držav, ki že uporabljajo novo predlogo, še naprej velja tudi zgoraj navedena prilagoditev glede treh novih podatkovnih polj.


4. Informacije glede izjav o predelavi (PS)
V skladu s smernicami Komisije (Pogosta vprašanja o sistemu CATCH - FAQ, vprašanje 59) za ribiške proizvode, ki so bili zgolj zamrznjeni in/ali pakirani, PS ni potrebna.
Čeprav tretjim državam ne moremo preprečiti izdaje takšne izjave o predelavi zaradi zagotavljanja sledljivosti, uvoznikom v EU zaradi poenostavitve vnosa podatkov v sistem CATCH ni treba vnašati in predložiti podatkov iz tega dokumenta v CATCH, saj predložitev takšne PS ni zahtevana (v primeru zamrzovanja).
Kljub temu pa morajo uvozniki zaradi zagotavljanja sledljivosti teh dokumentov za organe, pristojne za nadzor uvoza, takšno sicer nepotrebno PS naložiti kot spremljajoči dokument k izjavi uvoznika (IM).
Opozarjamo tudi, da je v primerih, ko tretja država prek mehanizma interoperabilnosti posreduje PS v sistem CATCH, tudi če ta ni potrebna, je potrebno IM v sistemu CATCH začeti na podlagi te nepotrebne PS, ki je v sistemu CATCH.

5. Informacija – Združene države Amerike
Komisija na podlagi izjave ZDA, ki se glasi: 
″Za ribe, ulovljene brez uporabe plovila, CC ni potreben. Prav tako neregistriranih plovil ni mogoče vključiti v CC. Čeprav trenutno ne obstaja poseben postopek, ki bi določal, kako je treba takšne proizvode (npr. ribe, ulovljene z mrežami, postavljenimi brez uporabe plovila) izvažati v EU, priporočamo, da gospodarski subjekt na prodajnem listu ali drugem dokumentu, ki zajema celotno pošiljko, jasno opredeli način ulova. Iz dokumentacije mora biti razvidno, da so bile ribe ulovljene brez uporabe ribiškega plovila in so zato izvzete iz zahteve po certifikatu o ulovu. 
Uvoznik v EU mora prav tako zagotoviti, da je v carinskem sistemu EU podana ustrezna deklaracija, iz katere izhaja, da je proizvod izvzet iz zahtev glede certifikata o ulovu″.
Pojasnjuje, da se zgornji prvi odstavek nanaša na ribolov z mrežami, postavljenimi brez uporabe plovila. IUU uredba zajema obalni ribolov, ne zajema pa ribolova, ki se izvaja brez uporabe plovila.
Kot določa člen 12(3) IUU uredbe, mora CC potrditi država zastave ribiškega plovila oziroma ribiških plovil, ki so opravila ulov, iz katerega so bili pridobljeni zadevni ribiški proizvodi.
Samo dejstvo, da plovilo ni registrirano, še ne pomeni, da se IUU uredba ne uporablja.

6. Kontakt za podporo (Helpdesk)
Od 2. junija 2026 je bil trenutni funkcionalni poštni predal za podporo sistema TRACES nadomeščen z novim elektronskim naslovom: TRACES-Support@ec.europa.eu 
Elektronski naslov SANTE-TRACES@ec.europa.eu bo ostal aktiven do 1. septembra 2026. Vsa elektronska sporočila, poslana na ta naslov, bodo do navedenega datuma samodejno preusmerjena na novi naslov. Kljub temu vas pozivamo, da že seda uporabljate novi elektronski naslov. 

Obvestilo Komisije z dne 20. 3. 2026
Komisija nas je obvestila o spremembah, ki so bile 24. marca 2026 izvedene v sistemu CATCH , in sicer: 
· Časovna prekoračitev pri nalaganju in shranjevanju dokumentov v sistem CATCH: sistem CATCH je javljal napako pri prekoračitvi omejitve pri nalaganju in shranjevanju dokumentov v sistem CATCH. Napaka je odpravljena. Uporabniki bodo lahko dokumente tudi odpirali hitreje, zlasti kadar je povezanih več dokumentov.
· Polji 6 in 7 potrdila o ulovu: v teh dveh poljih bo mogoče izbrati plovila, navedena kot odobreni obrati, v skladu s pravili SANTE.
· Postopek ponovne uporabe (re-use workflow): zahteva po preložitvi potrdila o ulovu k izjavi uvoznika (IM) je bila odpravljena, če je bilo to potrdilo že priloženo k izjavi o predelavi. 
· Postopek spreminjanja izjave o predelavi je bil izboljšan v zvezi s spremnimi dokumenti (naložene dokumente je mogoče odstraniti, ko je izjava o predelavi v stanju "to be amended - za spremembo").
· Zaupnost podatkov: v postopku direktne uporabe sistema CATCH (exporter workflow) so bila spremenjena pravila glede dostopa do spremnih dokumentov. Samo izvoznik bo lahko videl dokumente, ki jih je naložil. 
· Direktna uporaba sistema CATCH (exporter worflow): organi za potrjevanje bodo lahko razveljavili potrdilo o ulovu, čeprav to potrdilo ni v statusu „veljavno“, tj. kadar so pristojni organi potrdili potrdilo o ulovu, izvoznik pa še ni podpisal priloge s podatki o prevozu. 
· Postopek ponovnega izvoza (re-export):  odpravljena je bila tehnična napaka v zvezi s potrdilom o ponovnem izvozu, povezanim z izjavo uvoznika (IM), pri kateri niso bili uvoženi vsi proizvodi, navedeni na potrdilu o ulovu ali izjavi o predelavi.
Ostala pojasnila vezana na delovanje sistema CATCH:
1. Možnost popravljanja izjav uvoznika: postopek popravljanja (to be amended workflow)  ni na voljo za Izjave uvoznika (IM). Postopek popravljanja se lahko uporabi le za potrdila o ulovu in izjave o predelavi v primerih, ko so te dokumente v papirni obliki izdale tretje države in jih je bilo treba ročno vnesti v sistem CATCH pri uvozu v EU. 
2. Prožnost/prilagoditev – države članice: namen prožnosti, ki je bila uvedena za prvih 6 mesecev, se nanaša na predložitev potrdil o ulovu tretjih držav, ki ne vsebujejo podatkov, ki so zahtevana od 10. 1. 2026, to so podatki o ribolovnem orodju, razširjene informacije o območju ulova in podpis imetnika ribolovnega dovoljenja. Ta prožnost je omogočena za obdobje 6 mesecev, da bi se olajšal prehod na nove zahteve sistema EU za potrjevanje potrdil o ulovu in zagotovili, da trgovinski tokovi v prvih mesecih leta 2026 ne bodo blokirani. Za potrdila o ulovu, ki jih potrdijo države članice, ta prožnost ne velja, operater mora v vseh primerih zahtevane podatke predložiti pristojnim organom držav članic. 
3. Manjkajoče vrste rib v sistemu CATCH:  v TRACES NT/sistem CATCH je vključen seznam AFSIS (globalni seznam vrst, ki jih FAO uporablja v ribištvu in akvakulturi) in so na voljo le vrste z oznako FAO Alpha-3. Nekatere vrste morda manjkajo. Če torej ne najdete določene vrste, nam prosim to sporočite (oznako KN in znanstveno ime) in bomo poskrbeli da bo vrsta dodana v sistem CATCH. 
4. Možnost povezovanja več izjav o predelavi z eno izjavo uvoznika (IM): več izjav o predelavi je mogoče povezati z eno izjavo uvoznika, vendar pa je trenutno to omejeno na 3 izjave, da se izogne tehničnim težavam. Komisija priporoča, da se omeji 3 izjave o predelavi na eno izjavo uvoznika (IM).  Zaradi upravljanja količin v sistemu CATCH, je potrebno upoštevati, da če 2 ali 3 od 3 izjav o predelavi temeljijo, delno ali v celoti, na istem potrdilu o ulovu, teh izjav o predelavi ni mogoče povezati z isto izjavo uvoznika. 
5. Posodobitev gradiva za usposabljanje: uporabniška navodila bodo posodobljena takoj, ko bo to mogoče, da bi jih uskladili s spremembami sistema. Povezava: TRACES NT dokumentacija.
V primeru, da pri uporabi sistema CATCH ali pri vnosu podatkov naletite na težavo, katere rešitve ne najdete v tem dokumentu niti v dokumentaciji TRACES NT, nam to prosim sporočite na elektronski naslov gfu.fu@gov.si, s pripisom sistem CATCH. Glede na vrsto težave bomo o zadevi kontaktirali TRACES NT helpdesk ali Evropsko komisijo.

Obvestilo Komisije z dne 5. 2. 2026
Poenostavljeno potrdilo o ulovu
Poenostavljena potrdila o ulovu vsebujejo večje število ribiških plovil, včasih tudi preko 100. Da bi se olajšalo breme za EU uvoznike pri vnašanju podatkov iz papirne verzije poenostavljenih potrdil o ulovu v sistem CATCH Komisija priporoča, da se v primerih, ko ta potrdila vključujejo več kot 25 ribiških plovil, vnesejo podatki prvih 25 plovil, medtem ko se za količine za preostala plovila (po vrstah) seštejejo in kumulativno pripišejo 26. plovilu. Na ta način največje število plovil, ki se vpišejo v sistem CATCH ne bo večje od 26 za katero koli poenostavljeno potrdilo o ulovu.
Omenjen pristop ne bo vplival na splošno upravljanje količin v sistemu CATCH, bo pa vplival na nekatera avtomatizirana opozorila v zvezi s posameznimi plovili. Predlagani pristop je začasne narave, medtem ko se išče možnost za dolgoročno rešitev.

Obvestilo Komisije z dne 19. 1. 2026
1. Dogovorjene predloge zapisov
Islandija, Norveška in Nova Zelandija so od 10. januarja 2026 interoperabilne s sistemom CATCH za prenos potrjenih potrdil o ulovu.
V skladu z Uredbo o nezakonitem, neprijavljenem in nereguliranem ribolovu (IUU) potrdila o ulovu, ki so jih ti organi potrdili pred 10. januarjem 2026 na dogovorjenih posebnih predlogah, ostanejo veljavna do 10. januarja 2028.
Te predloge ne predvidevajo razčlenitve količin ulova po plovilih, temveč le seznam plovil in s tem povezanih skupnih iztovarjanj. 
Glede na to, da ti podatki o razčlenitvi niso bili obvezni, in da lahko operater v sistem CATCH vnese potrdila o ulovu, potrjena pred 10. januarjem 2026, podajamo naslednja navodila:
· razčlenitev ulova po plovilih je le okvirna, izbira je prepuščena operaterju, pod pogojem, da skupna razčlenitev odraža skupno količino ulova, potrjeno s potrdilom o ulovu,
· zahteva se le, da se vsakemu plovilu, navedenemu v potrdilu o ulovu in tako registriranemu v sistemu CATCH s strani operaterja, pripiše vsaj 1 kg ulova, navedenega v potrdilu o ulovu. V sistemu CATCH se razvija nova funkcija, da ta druga zahteva ne bo več potrebna (glejte primer spodaj). Ta nova funkcija bo na voljo v začetku februarja.
Primer: 

I.Blago 
030471XX          neto teža 1500
030472XX          neto teža 2500

II. Plovila : 
ABC                    
DEF
GHI
KLM

Operater lahko nato razporedi naslednje količine:

ABC                     030471XX          1500 kg
                            030472XX           2497 kg
DEF                     030272XX                1 kg
GHI                      030472XX                1 kg
KLM                     030472XX                1 kg


S funkcijo, ki bo na voljo od začetka februarja, bo operater lahko vse deklarirane količine dodelil le enemu plovilu:
ABC                     030471XX          1500 kg
                             030472XX          2500 kg
DEF                                                       0 kg
GHI                                                        0 kg
KLM                                                       0 kg

Obvestilo Komisije z dne 13. 1. 2026
1. Poenostavljena potrdila o ulovu – skladnost podatkov o ulovu po plovilu
Pri poenostavljenem potrdilu o ulovu je potrebno navesti količino po vrstah proizvoda za vsako plovilo, ki je ulov opravilo. Ta zahteva ni nova in zato v sistemu CATCH ni bila uvedena nobena fleksibilnost. Če količina ni prikazana ločeno po posameznik plovil se zahteva preverjanje poenostavljenega potrdila pri državi zastave izdaje, da izdajo potrdilo v skladu z zahtevami EU potrjevanja potrdil o ulovu. 
2) Neposredni iztovori plovil iz tretjih držav pristaniščih EU
a) Pred iztovorom v pristanišču EU
V skladu s členom 6 uredbe št. 1005/2008 je za posredovanje potrdila o ulovu pristojnim pristaniškim organom za izvajanje inšpekcij v pristanišču, skupaj z ocenjeno količino iztovorjenega ulova, odgovoren kapitan ribiškega plovila ali njegov zastopnik. Predhodni prihod v pristanišče mora namreč biti »spremljan s potrdilom o ulovu, potrjenim v skladu s poglavjem III, če ribiško plovilo tretje države prevaža ribiške proizvode«. Zato mora kapitan plovila tretje države ali njegov zastopnik to potrdilo o ulovu posredovati pristojnim organom države članice. 
Ta postopek se uporablja tudi za plovila tretjih držav, za katera je bila vzpostavljena interoperabilnost med sistemom CATCH in informacijskim sistemom države zastave. Potrdila o ulovu z ocenjeno količino iztovorjenega ulova ni mogoče predložiti v sistem CATCH pristojnim organom države članice odgovorne za odobritev uvoza.
b) Po iztovoru in tehtanju ribiških proizvodov
Uvoznik predloži izjavo uvoznika (IM) pristojnim organom države članice na podlagi novega potrdila o ulovu z navedeno neto težo v sistemu CATCH. Uvoznik je lahko kupec blaga ali pa dražba, prek katere se ribiški proizvodi prodajo.
c) Če se ribiški proizvodi iztovorijo zgolj zaradi tranzita (niso namenjeni uvozu v EU)
V tem primeru se uporablja samo zgoraj navedena točka a). V skladu z IUU uredbo ni treba predložiti nobene dodatne dokumentacije.

3) SANTE Helpdesk 
Od 10. januarja 2026 dalje je  SANTE Helpdesk na razpolago za odgovore in vprašanja operaterjev ali pristojnih organov držav članic izključno ob delovnih dneh in v času rednega delovnega časa.

Obvestilo Komisije z dne 9. 1. 2026
Komisija je sporočila, da je seznanjena z izjavami, pismi ali elektronskimi sporočili, ki so jih pristojni organi nekaterih držav članic poslali z zahtevo po odložitvi začetka uporabe sistema CATCH. 
V skladu z uredbo EU 2023/2842, ki so jo sprejeli sozakonodajalci (Svet in Evropski parlament), je uporaba sistema CATCH obvezna od 10. januarja 2026. Komisija je poskrbela, da je sistem CATCH pripravljen za uporabo, da bo izpolnil zakonsko zahtevo. Zato morajo biti od 10. 1. 2026 vsi dokumenti, ki se zahtevajo v okviru sistema potrdil o ulovu, predloženi preko sistema CATCH, ne glede na datum prihoda pošiljk, datum potrditve dokumentov ali datum prejema dokumentov s strani gospodarskih subjektov. 
Uvedene pa so nekatere prilagoditve in sicer: 
· Za tri nova podatkovna polja bo sistem CATCH uveden s prehodnim obdobjem 6 mesecev. To so podatkovna polja: ribolovno orodje, razširjene informacije o območju ulova in podpis imetnika ribolovnega dovoljenja. To pomeni, da odsotnost teh treh podatkov ne bo preprečila uvozniku predložitve potrdila o ulovu pristojnemu organu preko sistema CATCH. Konkretno to pomeni, da bo predložitev potrdila o ulovu še vedno mogoča, čeprav bodo manjkali podatki o ribolovnem orodju, podrobnejši podatki o območju ulova in podpis kapitana/imetnika dovoljenja. Uvozniku bo prikazano opozorilo, pristojni organ pa bo prejel opozorilo. 

· Uvedba izjave o predelavi za proizvode, ki so ulovljeni in predelani v isti državi zastave je nova zahteva za vse priglašene države, ki niso članice EU. Komisija kljub njenim prizadevanjem, meni, da mnoge države še niso seznanjene s tem novim pravilom. To pomeni, da bo uvoznik lahko prejel potrdilo o ulovu za predelane proizvode brez priložene izjave o predelavi. Pristojni organi bodo ob pojavu navedenega kontaktirali zadevno državo, ki ni članica EU, da je izjava o predelavi potrebna pri naslednjem izvozu oz. uvozu v EU, uvoz pa se izjemoma prepusti. Ta prožnost (odlog) velja za vse države, ki niso članice EU in je časovno omejena, da se ne ogrozi ciljev sistema CATCH, ampak zagotovili, da trgovinski tokovi v prvih mesecih leta 2026 ne bodo blokirani.

· Da se izogne diskriminaciji, je enak pristop ponujen tudi državam s sprejetimi administrativnimi dogovori (Kanada, Norveška, Združene države Amerike, Nova Zelandija, Islandija, Ferski otoki in Južna Afrika). To so države, ki so glede na administrativni dogovor imele drugačno obliko potrdila o ulovu, objavljena pa so bila v izvedbeni uredbi št. 1010/2009. Tem sedmim državam je dodeljeno prehodno obdobje za informacije, ki niso bile predhodno navedene v njihovih posebnih obrazcih. Dvostopenjski pristop jim bo omogočil postopno vključitev v sistem CATCH. V prvih treh mesecih po 10. januarju 2026 sistem CATCH ne bo zavračal potrdil o ulovu, izdanih v starih predlogah potrdil o ulovu. V drugem koraku bodo v dodatnem obdobju treh mesecev uživale enako prožnost kot vse druge države za nova podatkovna polja (tj. če ribolovno orodje, razširjeno območje ulova in podpis kapitana ali imetnika ribolovnega dovoljenja ne bodo izpolnjeni). 

· Komisija je že vzpostavila interoperabilnost z Norveško, Novo Zelandijo, Islandijo in Ferskimi otoki za potrdila o ulovu od 10. januarja 2026. Za Norveško in Ferske otoke ter morda tudi Islandijo bo od 10. januarja 2026 interoperabilnost tudi za njihove izjave o predelavi.
 
Kanada in Južna Afrika so svojo predlogo potrdila o ulovu prilagodile novim zahtevam EU.

Glede zahteve za izvoz v Združeno kraljestvo, da države članice posodobijo predloge, ki se uporabljajo za izvoz ribiških proizvodov iz EU v Združeno kraljestvo, je Združeno kraljestvo potrdilo, da lahko Komisija v imenu držav članic EU zagotovi predloge, ustvarjene v sistemu CATCH. Če pa države članice želijo še naprej izdajati potrdila o ulovu in izjave o predelavi v papirni obliki za izvoz v Združeno kraljestvo, morajo te države članice same poslati posodobljene papirne predloge Združenemu kraljestvu. O navedenem morajo obvestiti Komisijo.
1. V primeru nedostopnosti sistema CATCH in v skladu z 9. točko 6a člena Izvedbene uredbe 1010/2009 (kakor je bila spremenjena z Izvedbeno uredbo Komisije (EU) 2025/1522 z dne 28. julija 2025) so na uradni spletni strani DG MARE – Templates CATCH na voljo izpolnljive tiskane ali elektronske predloge. Poleg tega, kot je navedeno v navedenem členu, mora uvoznik, ko je sistem ponovno na voljo, v sistem CATCH vnesti podatke, zabeležene v tiskanih ali elektronskih predlogah, ki jih je mogoče izpolniti in jih kot dokazila priložiti v sistem CATCH. Ti dokumenti vsebujejo besedilo "pripravljeno v času izrednih ukrepov". Poleg tega, kot je navedeno v vprašanju 13 pogosto zastavljenih vprašanj (FAQs), se načrtovano vzdrževanje in morebitna nedostopnost sistema TRACES NT vnaprej napove z opozorilnimi sporočili na platformi TRACES NT vsem uporabnikom. Ko se prijavite, lahko vidite ta opozorila.

2. Postopki, ki so se začeli papirno pred uvedbo sistema CATCH (tj. pred 10. 1. 2026) se bodo tudi nadaljevali papirno. Navedeno pomeni, da če je bil uvoz v EU s potrdilom o ulovu predloženim v papirni obliki (proizvodi so se sprostili v prost promet pred 10. 1. 2026), se vsi postopki, ki izhajajo iz tega potrdila o ulovu (predelava v EU, skladiščenje, ponovni izvoz iz EU), nadaljujejo v papirni obliki, mimo sistema CATCH.

